ຜູ້ຈັດລາຍການໂທລະພາບ ທີ່ມີຊື່ສຽງ ຂອງປາກິສຖານ ຖືກຍິງ ບາດເຈັບສາຫັດ (ວີດີໂອ)
ທ່ານ Hamid Mir ຜູ້ດຳເນີນລາຍການ ສົນທະນາທາງໂທລະພາບ ຂອງຊ່ອງເອກະຊົນ Geo ໄດ້ຮັບບາດເຈັບ ຫຼັງຈາກຖືກຍິງ ຢູ່ 3 ບ່ອນ ແຕ່ຄາດວ່າ ຜູ້ກ່ຽວຈະລອດຊີວິດ.
ຜູ້ດຳເນີນລາຍການສົນທະນາທາງໂທລະພາບປາກິສຖານ ທີ່ມີຊື່ສຽງຄົນນຶ່ງໄດ້ຖືກຍິງ ໃນຄື້ນຟອງແຫ່ງການໂຈມຕີ ຄັ້ງຫລ້າສຸດ ຕໍ່ພວກນັກຂ່າວໃນປະເທດດັ່ງກ່າວ ບັນດາເຈົ້າໜ້າທີ່ກ່າວວ່າ ທ່ານ Hamid Mir  ຜູ້ດຳເນີນ ລາຍການສຳລັບໂທລະພາບເອກະຊົນ ຊ່ອງ Geo ໄດ້ຮັບ ບາດເຈັບໃນການຍິງໂຈມຕີ ທີ່ນະຄອນກາຣາຈີໃນວັນເສົາ ວານນີ້ ແຕ່ຄາດວ່າຜູ້ກ່ຽວຈະລອດຊີວິດ ຕຳຫຼວດກ່າວວ່າ ຜູ້ກ່ຽວໄດ້ຮັບບາດແຜຈາກລູກປືນຢ່າງໜ້ອຍ 3 ບ່ອນ ຢູ່ທີ່ ທ້ອງ ທີ່ຂາ ແລະບໍລິເວນກົ້ນ ພວກມືປືນ ຂີ່ລົດຄັນນຶ່ງ ແລະຂີ່ລົດຈັກອີກຄັນນຶ່ງມາ ໃກ້ລົດ ຂອງທ່ານ Hamid Mir ແລ້ວເປີດສາກຍິງປືນໃສ່ທ່ານ ຢູ່ໃກ້ໆ ກັບສະໜາມບິນເມືອງກາຣາຈີນັ້ນ ຂ່າວຊ່ອງ Geo ບັນລະຍາຍການໂຈມຕີວ່າ ເປັນ “ ເທື່ອນີ້ບໍ່ແມ່ນເທື່ອທຳອິດທີ່ທ່ານ Mir ໄດ້ປະເຊີນກັບການໂຈມຕີ ຂ່າວຊ່ອງ Geoເວົ້າວ່າ ໄດ້ມີການພົບເຫັນວັດຖຸລະເບີດ ຢູ່ໃນ ກ້ອງລົດຂອງຜູ້ກ່ຽວ ໃນນະຄອນຫລວງອິສລາມາບັດ ມາກ່ອນ ທ່ານ Mir ເຄີຍໄດ້ເວົ້າອອກມາຢ່າງຈະແຈ້ງໃນລາຍການຂອງ ທ່ານ ຕໍ່ຕ້ານ  ຕໍ່ປະ ຊາຊົນປາກິສຖານ ແລະປະນາມການໂຈມຕີຕໍ່ນັກຂ່າວໃນເມືອງກາຣາຈີ ໃນຕົ້ນປີນີ້ ກະຊວງການຕ່າງປະເທດສະຫະລັດ ໄດ້ອອກຖະແຫຼງການສະບັບນຶ່ງໃນແລງວັນ ເສົາວານນີ້  ປະນາມການໂຈມຕີດັ່ງກ່າວ ທ່ານນາງ Jen Psaki ໂຄສົກກະຊວງ ການຕ່າງປະເທດສະຫະລັດ ກ່າວວ່າ ” ທ່ານນາງ Psaki ກ່າວຕື່ມວ່າ ລັດຖະບານວໍຊິງຕັນຮຽກ ຮ້ອງໃຫ້ລັດຖະບານອິສລາມາບັດ ນຳເອົາພວກທີ່ທຳການໂຈມຕີ ຕໍ່ສື່ມວນຊົນ ທັງໝົດນັ້ນ ມາດຳເນີນຄະດີ ບັນດາກຸ່ມສົ່ງເສີມອິດສະລະພາບໃນວັງການຂ່າວ ກ່າວວ່າ ປາກິສຖານ ແມ່ນເປັນ ນຶ່ງໃນບັນດາປະເທດທີ່ອັນຕະລາຍທີ່ສຸດໃນໂລກ ສຳລັບພວກນັກຂ່າວ